Symphonia nona in D molli (Bruckner)
Symphonia nona in D molli, WAB 109, est compositio musica symphoniae motuum quattuor orchestrae ab Antonio Bruckner inter annos 1887 et 1896 conscripta. Quod opus, forma sonatae compositum, tres motus integros continet; tamen motus postremus non peractus est. Symphoniae primum spectaculum publicum Vindobonae ab Ferdinando Löwe die 11 Februarii anno 1903 editum est. Per colloquium traditum est Bruckner, post septimam symphoniam Ludovico II "infelici regi Bavariae" fautori artium, item octavam "summo imperatori augusto" Francisco Iosepho I dedicatas, hanc symphoniam "bono deo" (Theodisce "dem lieben Gott") dedicavisse.